અંજલિને ક્રિકેટમાં બિલકુલ રસ ન હતો. આમ છતાં સચીન સાથેની મુલાકાતો પછી ખાસ ક્રિકેટમાં દિલચસ્પી લીધી. એટલું જ નહીં, ક્રિકેટના નિયમોનું પુસ્તક લાવીને પણ વાંચવા લાગી. અંજલિએ તેના એમ.ડી.ના અભ્યાસ દરમિયાન પણ ક્રિકેટમાં જાણકારી મેળવવાનું ચાલુ રાખ્યું અને ક્રિકેટ વિશે સવાલો પણ પૂછવા લાગી. બંનેને લાગ્યું કે હવે આપણે સગાઈ કરી લેવી જોઈએ. સવાલ એ હતો કે આ વાત કરે કોણ ? આખરે સચીનના બંને ભાઈ સાથે મીટિંગ ગોઠવી અને તેના ભાઈઓની સંમતિ મેળવી. ત્યાર બાદ બંને કુટુંબની સંમતિથી તેમની સગાઈ કરવાનું નક્કી કરવામાં આવ્યું.